Almero - Almero
Almero is, volgens familielede en vriende, ‘n sensitiewe kunstenaar met te veel idees om moontlik uit te voer.
Tog dring hy aan om dit ten minste te probeer.
Ek is gebore in Bloemfontein en het groot geword met die klanke van Don Williams en Bruce Springsteen.
Dit was nog altyd net logies dat ek musiek sal maak, die plan was net nooit om dit voltyds te doen nie.
Ek skilder van kleins af op mure en deure, skryf nog altyd in die geheim en speel klavier as dit reën.
Ek en my broer, Nico, het in 2015 besluit om Mosselbaai toe te verhuis om daar elke dag ‘n video te maak of musiek op te neem. Ons wou skep, aanhoudend. Na 6 maande van onophoudelike skepping, het ons besluit om Johannesburg toe te trek en die kreatiewe lewe ons loopbaan te maak.
Ons maak voltyds musiek, my broer is ‘n fotograaf asook videograaf en ek skryf digbundels en boeke as ek tyd kry. Ons sê altyd dat ons in die “ek weet nie wat ek doen” bedryf is, en tot dusvêr is ons suksesvol: ons weet nie altyd wat ons doen nie.
Maar ons is dankbaar en tevrede oor die voorreg om te kan skep, elke dag (en soms nag).
My musiek kom vanuit ‘n diep, donker kelder in my bors. Daar waar niemand ooit kom nie. En al hoe ek gesond en skoon kan bly, is om van daardie dinge te praat en daaroor te sing. Dit is al hoe die lewe vir my sin maak; as ek daaroor kan praat en skryf. Dit is soos om elke week jou sitkamer uit te vee. Die week se stof moet uit. My woorde is die besem. My gedagtes is die teëlvloer.
was last modified: October 18th, 2018 by Lian
was last modified: November 8th, 2018 by Lian
Ek droom gereeld van ‘n land
(en wêreld) vol mense wat
saam met mekaar skep.
Is dit ‘n visie? Dit voel so.
vir optredes, musiek en enige kuns
was last modified: October 18th, 2018 by Venelee